Document ID: /roh_data/filtered/fineweb-2-filterrobots_roh.jsonl.gz/72326

Il teater è vegnì scrit da l’actura professiunala Adriana Altaras. La Croata che passenta dapi 30 onns sias vacanzas en lEngiadina Bassa tematisescha la cartoteca da l’Hotel Waldhaus a Vulpera, nua ch’ils naziunalsocialists sesevan ensemen cun Gidieus.
Las notizias sin las passa 20'000 cartas da la cartoteca da l'Hotel Waldhaus a Vulpera èn per part da rir, nauschas ed er criticas. Ellas èn insatge ch'i dat en mintga hotel.
La basa per sia istorgia è ina cartoteca ord l’hotel Waldhaus a Vulpera, ch’ins ha pudì salvar da l’incendi. Documentads sin quellas cartas èn ils giavischs ed ils vizis dals giasts avant e durant la segunda guerra mundiala. Il cuntegn da quellas cartas per ils giasts ha er per la reschissura da «Igl era ina giada in hotel…» ina gronda brisanza.
Ils acturs
Preschentà vegn il toc dals commembers da la Gruppa da teater da Ftan ed acturs professiunals. Ma quai betg sco tipicamain sin in palc davant public, mabain en la lobby da l’hotel Scuol Palace. Ed ils aspectaturs èn dapertut – ina situaziun singulara.